Diari Oficial de la Generalitat Valenciana


Sumari del DOGV 8083, del 13-07-2017 (2017/5557)

Oferta d'ocupació pública per a l'any 2016.
-------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5557


Data del document
:   01-06-2017

Organisme emissor
:   Ajuntament d'Orihuela

Tipus de document
:   Anunci

Anàlisi jurídica

 Descriptors 

:   * Orihuela
    * concurs administratiu

Oferta d'ocupació pública per a l'any 2016. [2017/5557]  
Savina Goretti Galindo Benito, regidora secretària de la Junta de Govern Local de l'Ajuntament de Orihuela (Alacant), certifique:  
Que la Junta de Govern Local, en sessió celebrada el dia 30 de maig de 2017, va adoptar, entre altres, l'acord següent:  
«6.2. Personal - 10859/2017. Aprovació de l'oferta d'ocupació pública per a l'exercici 2016.  
Vist que mitjançant acord plenari de data 29 de desembre de 2016 s'aprova la plantilla i Catàleg de llocs de treball reservats a personal funcionari, laboral i eventual per a l'exercici 2016.  
De conformitat amb el que preveu l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'estatut bàsic de l'empleat públic, pel qual s'estableixen els criteris de coordinació de l'oferta d'ocupació pública de les corporacions locals, les places de plantilla dotades pressupostàriament, tant del personal funcionari com del personal laboral, que una vegada aprovat el pressupost per al 2016 no puguen ser cobertes amb els efectius de personal existent, constituiran l'oferta d'ocupació pública d'aquesta corporació per al dit any.  
Atés que l'article 128 del Reial decret legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, estableix que les corporacions locals hauran d'aprovar i publicar anualment l'oferta d'ocupació pública per a l'any corresponent, ajustant-se a la legislació bàsica de l'Estat sobre funció pública i als criteris que reglamentàriament s'establisquen en desplegament de la normativa bàsica estatal per a la seua deguda coordinació amb les ofertes d'ocupació de la resta de les administracions públiques.  
  
Regulació legal:  
La Llei 48/2015, de 29 d'octubre, de pressupostos generals de l??Estat per a l'any 2016, prohibeix, amb caràcter general, la incorporació de nou personal a tot el sector públic, en dir: «Article 20. Oferta d??ocupació pública o un altre instrument semblant de gestió de la provisió de necessitats de personal. U. 1. Al llarg de l'exercici 2016 no es procedirà en el sector públic delimitat en l'article anterior, a excepció de les societats mercantils públiques que es regiran pel que disposa la disposició addicional vint d'aquesta llei i dels òrgans constitucionals de l'Estat, a la incorporació de nou personal, excepte la que puga derivar-se de l'execució de processos selectius corresponents a ofertes d'ocupació pública d'exercicis anteriors o de places de militars de Tropa i Marineria professional necessàries per a aconseguir els efectius fixats en la disposició addicional tretzena.  
La limitació continguda en el paràgraf anterior inclou les places incurses en els processos de consolidació d'ocupació previstos en la disposició transitòria quarta de l'Estatut bàsic de l'empleat públic.»  
Així mateix, l'esmentada Llei 48/2015, en l'incís 2 del descrit Apartat u, estableix excepcions que respectant, en tot cas, les disponibilitats pressupostàries del capítol I dels corresponents pressupostos de despeses, en els següents sectors i administracions la taxa de reposició es fixarà fins a un màxim del 100 per cent, i procedirà posteriorment a enumerar-les.   
En el supòsit de les places corresponents al personal de la policia local, es podrà aconseguir el cent per cent de la taxa de reposició d'efectius sempre que es tracte d'entitats locals que complisquen o no superen els límits que fixe la legislació reguladora de les hisendes locals o, si és el cas, les lleis de pressupostos generals de l'Estat, en matèria d'autorització d'operacions d'endeutament. A més hauran de complir el principi d'estabilitat a què es refereix l'article 11.4 de la Llei orgànica 2/2012, de 27 d'abril, d'estabilitat pressupostària i sostenibilitat financera tant en la liquidació del pressupost de l'exercici immediat anterior com en el pressupost vigent. En relació amb aquest últim, l'entitat haurà d'adoptar un acord del Ple o òrgan competent en què se sol·licite la reposició de les places vacants i en el que es pose de manifest que aplicant aquesta mesura no es posa en risc el compliment de l'objectiu d'estabilitat pressupostària. Allò que s'ha indicat en el present paràgraf haurà de ser acreditat per la corresponent entitat local davant del Ministeri d'Hisenda i Administracions Públiques, prèviament a l'aprovació de la convocatòria de places.  
Per a continuar en el núm. 3 del punt u, manifestant que en els sectors i administracions no esmentats en l'apartat anterior, la taxa de reposició es fixarà fins a un màxim del 50 %.    
Per a calcular la taxa de reposició d'efectius, el percentatge màxim a què es refereix l'apartat anterior s'aplicarà sobre la diferència resultant entre el nombre d'empleats fixos que, durant l'exercici pressupostari de 2015, van deixar de prestar serveis en cada un dels sectors, àmbits, cossos o categories, previstos en l'apartat anterior i el nombre d'empleats fixos que s'hagueren incorporat en aquests, en el referit exercici, per qualsevol causa, excepte els procedents d'ofertes d'ocupació pública, o reingressat des de situacions que no comporten la reserva de llocs de treball. A aquests efectes, es computaran els cessaments en la prestació de serveis per jubilació, retir, defunció, renúncia, declaració en situació d'excedència sense reserva de lloc de treball, pèrdua de la condició de funcionari de carrera o l'extinció del contracte de treball o en qualsevol altra situació administrativa que no supose la reserva de lloc de treball o la percepció de retribucions amb càrrec a l'administració en què se cessa.  
No computaran dins del límit màxim de places derivat de la taxa de reposició d'efectius, aquelles places que es convoquen per a la seua provisió per mitjà de processos de promoció interna.  
Atés que les places de l'oferta d'ocupació de la corporació per a l'any 2016, es proveiran amb subjecció al que sobre això disposa la Llei 48/2015, de 29 d'octubre, de pressupostos generals de l??Estat per a l'any 2016, que prohibeix, amb caràcter general, la incorporació de nou personal a tot el sector públic.  
Atés que l'esmentada Llei 48/2015, en l'incís 3, del transcrit Apartat u de l'article 20, estableix excepcions per a algunes administracions i sectors en què sí que serà possible cobrir fins a un 50 % de la taxa de reposició d'efectius; i, en l'incís 2 estableix, a més, una excepció específica per a la policia local, que podrà aconseguir fins al 100 % de la dita taxa.  
Atés que en l'incís 4 del precepte a què es fa referència en els dos considerants anteriors, es regula el procediment per a calcular la taxa de reposició d'efectius i s'exclouen expressament de l'abast de les limitacions en ells enumerades, als procediments de provisió de places per mitjà de promoció interna.  
Atés que, basant-se en tot el que antecedeix, l'oferta pública d'ocupació d'aquesta corporació per a 2016 tindria el contingut següent:  
I. Places de plantilla de personal funcionari de la policia local vacants i dotades pressupostàriament:  
- 4 places d'agents de la policia local, 3 lliures i 1 de mobilitat  
II. Places de plantilla de personal funcionari agents de mobilitat (cossos i forces seguretat Estat)  
- 10 places d'agents de mobilitat  
III. Plaça de plantilla de funcionari  
- 1 plaça de palmer  
Atés que el present assumpte ha sigut objecte de debat en la Mesa General de Negociació, en sessió celebrada el dia 7 de març de 2017, constant l'acta d'aquesta en l'expedient de referència.  
Atés que, en compliment del que estableix l'article 128.1 del Reial decret legislatiu 781/1986, les corporacions locals aprovaran i publicaran anualment l'oferta d'ocupació pública per a l'any corresponent, ajustant-se a la legislació bàsica de l'Estat i als criteris que reglamentàriament s'establisquen per al seu desplegament.  
Atés que, de conformitat amb el que preveu l'article 70.2 del Reial decret legislatiu 5/2015, de 30 d'octubre, és procedent remetre al Diari Oficial de la Generalitat Valenciana l'oferta d'ocupació, per a la seua publicació.  
Atés que de conformitat amb el que estableix l'article 127.h) de la Llei 7/1985, de 2 d'abril, reguladora de les bases del règim local, és competència de la Junta de Govern Local resoldre sobre això.  
  
En sessió ordinària de data 26.05.2016, el Ple de la corporació va adoptar la implantació en aquest ajuntament del sistema de fiscalització prèvia limitada de la Intervenció General, d'acord amb el que preveu l'article 219 del text refós de la Llei d'hisendes locals.  
En compliment de tal acord plenari, pel seu contingut econòmic, amb caràcter previ a l'adopció de la resolució, el present informe jurídic es trasllada a la Intervenció General, Servei de Fiscalització i al Departament Municipal de Comptabilitat als efectes que s'informe sobre l'existència de crèdit pressupostari per a fer la despesa que es proposa, pel termini màxim previst en l'article 80.2 de la Llei 39/2015, d'1 d'octubre, del procediment administratiu comú de les administracions públiques.  
Vist tot això i tenint en consideració l'informe econòmic emés a aquest efecte per la Intervenció Municipal de Fons, la Junta de Govern Local, per unanimitat, acorda:  
  
Primer. Aprovar l'oferta d'ocupació pública de l'Ajuntament d'Orihuela per a l'any 2016, que queda establida en els termes següents:  
  
  
Grup de classificació Classificació Nombre de vacants Denominació Sistema provisió  
C1 Administració especial  
Serveis especials  
Policia local i auxiliars 4 Agent p. l. 3 lliures  
1 mobilitat  
C2 Administració especial  
Serveis especials  
Policia local i auxiliars 10 Agents de mobilitat Lliure  
C2 Administració especial  
Personal d'oficis 1 Palmer Lliure  
  
  
Segon. Remetre el present acord al Diari Oficial de la Generalitat Valenciana, a l'efecte de la seua publicació.  
  
Tercer. Notificar als representants sindicals del personal municipal.»  
  
Cosa que certifique a Orihuela, a l'efecte que conste en l'expedient administratiu de referència.  
  
Orihuela, 1 de juny de 2017.- La regidora secretària de la Junta de Govern Local: Savina Goretti Galindo Benito.